**Kurzuscím:** Germán népek és nyelvek

**Típus:** Előadás

**Heti óraszám:** 1

**A számonkérés módja:** Kollokvium

**Leírás:**

Az előadás célja, hogy nyelvtörténeti és kulturális ismereteket nyújtson a germán nyelvekről ill. a német nyelv előzményeiről. Tágabb kontextusba ágyazza a német nyelvet, behelyezve a világ nyelvei közé, felvázolja az indogermán és a germán előzményeket, a germán törzsek és nyelvek kialakulását, rövid betekintést ad a skandináv nyelvek, az angol és a holland történetébe. Bemutatja a német nyelv kiválását a germán nyelvek közül, történeti korszakait, a történetiségben gyökerező német dialektusokat.

**Tematika:**

|  |  |
| --- | --- |
| **Hét** | **Téma** |
| 1. | Germanisztika, német nyelvészet. Nyelvészeti társtudományok.  Az „önálló nyelv” fogalma. A nyelvek kialakulásának, különbségeinek oka. Német és germán. A mai germán nyelvek klasszifikációja. |
| 2. | A német nyelv előtörténete. Szinkrónia, diakrónia. Német – germán – indogermán. A német nyelv a világ nyelvei között – genetikai megközelítés. A nyelvek rokonsága, nyelvcsaládok. Az indogermán nyelvcsalád és rekonstrukciója. |
| 3. | Az indogermán nyelvek kialakulásának elméletei. Az indogermán őshaza kérdése. |
| 4. | Az indogermán nyelvcsalád nyelve |
| 5. | A germán nyelv kiválása az idg. nyelvcsaládból. A germán őshaza kérdése. A germán nyelv forrásai. Az 1. hangeltolódás. |
| 6. | Összefoglalás, ismétlés. |
| 7. | A germán nyelv tagolódása. A germán törzsi dialektusok kialakulása. |
| 8. | A germánok kultúrája I: a germánok tárgyi kultúrája (kézművesség, házépítés, ruházat, fegyverek), jogi viszonyok. |
| 9. | A germánok kultúrája II: A germánok vallása és mitológiája. |
| 10. | A germánok kultúrája III: írástudomány |
| 11. | A germán nyelvek I: Keleti germán: a gót nyelv. Északi germán: a norvég nyelv. |
| 12. | A germán nyelvek II: Anglofríz (északi-tengeri) germán nyelvek: Az angol nyelv. Dél-germán nyelv: A holland nyelv |
| 13. | A germán nyelvek III: Dél-germán nyelv: A német nyelv. Történeti előzmények, források. A 2. hangeltolódás. |
| 14. | Ismétlés, összefoglalás. |

**Kötelező irodalom:**

C.J. Hutterer: *Die germanischen Sprachen* 3. überarb. Aufl. 1990.

**Ajánlott irodalom:**

W. Schmidt: *Geschichte der deutschen Sprache*. 9. Aufl., Stuttgart 2004

A. Stedje: *Deutsche Sprache gestern und heute. München,1989* (UTB1499)